**PécsiTudományegyetemGyakorló Általános Iskola, Gimnázium, Szakgimnázium**

**és Óvoda**

**TEHETSÉGSEGÍTŐ PROGRAM**

1. **Intézményi tehetségkoncepció**
2. **Értékek, alapelvek**

Intézményünkben humanista szemléletű, a tanulók érdekeit és igényeit szem előtt tartó, a társadalmi elvárásokhoz illeszkedő pedagógiai munkát végzünk. Legfontosabb értéknek azt tekintjük, hogy az iskolánkban dolgozó pedagógusok magas szintű szaktárgyi tudását, módszertani felkészültségét, önreflexióra való képességét az átlagosnál magasabb szintű tudásmegosztását a tanulók sokoldalú fejlesztésére fordíthassuk. A többcélúság és a gyakorlóintézményi jelleg is jelentős hatással van arra, hogy nevelési céljaink között a tehetséggondozás kiemelt szerepet játszik.

Tehetségprogramunk kialakítása során az alábbi tényezőket vettük figyelembe:

* **intézményünk nevelő-oktató munkáját meghatározó filozófiánkat**

Tanulóink többsége rendezett szociális hátterű, motivált, többnyire diplomás családokból érkezik, az átlagosnál jobb képességű. Mind a szülők, mind a tanulók elvárásai ennek megfelelően magasak, igényes és tartalmas tehetséggondozó programokat és színtereket igényelnek tőlünk.

* **a köznevelésben elfoglalt sajátos helyzetünket**,

Gyakorlóiskolaként a tehetséggondozás pedagógiai tevékenységünk fontos eleme, az óvodától a középfokig nagy hangsúlyt fektetünk a tehetség felismerésére, gondozására, a tehetség fejlesztésére.

* **a tehetséggondozást támogató külső-belső kapcsolatrendszert**,

Fenntartónkkal, a Pécsi Tudományegyetemmel való együttműködés révén tehetséggondozó egyetemi műhelyek munkájába is bekapcsolódunk. A tehetséggondozást a hallgatói szakmai gyakorlatokba is beépítjük, a hallgatók aktív részesei tehetséggondozó munkánknak.

* **a Minősített Tehetséggondozó Műhely cím elnyerésével járó elvárásokat**

Tehetséggondozó-mintaintézményi szerepkör, amelynek célja, hogy lehetőség szerint minden tehetséges tanuló az igényeinek, képességeinek legmegfelelőbb fejlesztésben részesüljön, a környezetében lévő nevelési-oktatási intézmények számára intézmények közti szakmai tanácsadást, konzultációt biztosítson.



**Tehetségkoncepciónk alapja** a Mönks-Renzulli tehetség-modell azzal a kiegészítéssel, hogy figyelembe vesszük a Czeizel féle modell un. Sors-faktorjának erősítő illetve gátló szerepét, valamint az intézményt körülvevő mikro-társadalmi közeget.

Minősített Tehetséggondozó Műhelyként a fentiekből következőn kiemelt alapelveink a következők:

* A tehetségek felismerését folyamatos szakmai megújulással, sokszínű tehetségszűrő eljárások elsajátításával és alkalmazásával segítjük.
* Az intézmény személyi és infrastrukturális feltételeit felhasználva sokoldalú és komplex tehetséggondozó tevékenységet folytatunk a tanórákon és a tanórákon kívül.
* Tudásmegosztó gyakorlatunkat a pedagógusjelöltek és a szakmai partnereink számára a tehetséggondozás területére is kiterjesztjük.
* Sajátos feltételrendszerünkkel és széles szakmai kapcsolatrendszerünkkel elősegítjük a tehetséggondozás műhelyszerű működtetését

1. **Hosszú és rövid távú célok**

**Intézményünk az alábbi hosszabbtávú célokat tűzte ki maga elé:**

* A tehetségsegítés teljes vertikumának biztosítása a tehetségazonosítástól a kutatásig, ez utóbbival összefüggésben új eszközök kimunkálásában való közreműködés**.**
* Tehetséggondozó tevékenység a Gardneri tehetségterületek mindegyikén (logikai-matematikai, zenei, nyelvi, interperszonális, térbeli-vizuális, természeti, intraperszonális, testi-kinesztetikus)
* A tehetségsegítésben érintettek folyamatos képzése, lehetőség teremtése az egymástól való tanulásra, kapcsolataik megerősítésére
* Meglévő ismereteink bővítése a tehetségazonosítás terén új eljárások alkalmazásával, ezzel lehetővé téve a tehetséges tanulók korai fejlesztését, tehetségük minél korábbi felismerését.
* A tehetséges tanulók fejlesztésének tanórai kereteket felhasználva gazdagító, dúsító tevékenységgel való támogatása
* Tanórán kívül a lehető legszélesebb körű fejlesztő tevékenységet folytatva, új módszereket alkalmazva a kiemelkedően tehetséges tanulók intézményen belüli továbbhaladásának, tehetségének folyamatos kibontakoztatásának biztosítása.
* Módszereinkkel, tapasztalatainkkal a pedagógusjelöltek tehetséggondozó ismereteinek fejlődésének, az adekvát módszerek elsajátításának támogatása.
* Tehetséggondozó tevékenységünk disszeminációja, a tehetséggondozásban már meglévő tapasztalatainkat intézményen belüli és kívüli megosztása, támogatás az új módszerek és eljárások elsajátításában. (tematikus értekezletek, work-shopok, hospitálás, publikálás, konferenciák, közösségi- szakmai fórumok, tehetség bemutatók, gálák, fesztiválok, tehetségkutató versenyek szervezése.)
* Hálózatosodás (szoros kapcsolat kiépítése a többi Minősített Tehetségműhellyel, együttműködés tehetségpontokkal, mentoráló és referencia intézményekkel), jó gyakorlataink széleskörű terjesztésével a hatókörzetünkben lévő intézmények tehetséggondozó munkájának támogatása
* A tehetséggondozás során szoros szakmai kapcsolat ápolása a PTE tehetségpontjaival, Tehetségtanácsával, a karokkal és a szaktanszékekkel.
* Tartalmi együttműködés a magyarországi tehetségsegítő civil szervezetekkel (MATEHETSZ és tagszervezetei, Magyar Tehetséggondozó Társaság, Kutató Tanárok Országos Szövetsége, Kutató Diákok Országos Szövetsége).

**Rövid távú céljaink:**

* Az iskolapszichológusok koordinálásával tehetségazonosítás az általános iskola 5. évfolyamán a teljes populáción motiváció vizsgálattal, Kognitív Profil teszttel, érdeklődési térkép felvételével
* az érintett osztályokban tanítóknak tájékoztató képzés tartása a tehetségazonosításról
* A hálózatosodás érdekében a Pécs Baranyai Tehetségtanács team munkájába való bekapcsolódás: tehetségazonosító módszerek, hatékony tehetséggondozó módszerek megismerése, hatásvizsgálatok témakörben.
* Mentorfórum szervezése a partnerintézményekkel
* A gyakorlóiskolákban alkalmazható jó gyakorlatok átadása, átvétele műhelymunka keretében

1. **Célcsoportok**

**Elsődleges célcsoportunk** saját diákjaink, a Műhely hatókörébe tartozó, a Pécsi Tudományegyetem partnerintézményeinek és szekszárdi gyakorlóiskolájának tanulói.


Tehetséggondozó gyakorlatunkban fontos szerepe van az egymástól való tanulásnak. A közös gondolkodás, a tapasztalatok megosztásának lehetősége az alapja tehetségfejlesztésünk másodlagos célcsoportjának kiválasztásánál.

**A másodlagos célcsoportba** tartoznak a hatókörünkbe tartozó

* pedagógusok,
* szülők,
* tanárszakos hallgatók
* szaktanszékek módszertanos kollégái,

1. **Az intézményi tehetséggondozás**

Tehetséggondozásunk eljárásait a Gagne féle modell alapján szervezzük:



Az elsődleges célcsoportnál, tehetségfelfogásunk és céljaink alapján tehetséggondozásunk két szintű. Egyrészt a tanulók önmagukhoz képest legjobb képességterületének fejlesztése, másrészt a kiemelkedően teljesítő tanulók fejlesztése. Ez utóbbiakat, tanulóink kb. 60 %-át tekintjük tehetséggondozásunk kiemelt célcsoportjának, velük az általános tehetséggondozáson kívül külön foglalkozunk szervezett formában csoportosan és egyénileg. A kiemelt célcsoport három szegmense a jó tanulók, a tehetségesek, és a kiemelkedő képességűek csoportja.

**Jó tanuló az, aki „**tudja a választ, érdeklődő, figyelmes, jó ötletei vannak, keményen dolgozik, pontosan válaszol a kérdésekre, magába szívja a tudást, megérti a gondolatokat, teljesíti a feladatot, végrehajtó, jó az emlékezete, fogékony, érdeklődve figyel, folyamatos információt igényel, elégedett saját teljesítményével”.

**A tehetséges gyerek „**kérdéseket tesz fel, kíváncsi, intellektuálisan elkötelezett, eredeti ötletei vannak, könnyedén teljesít, használja tudását, új, eredeti produktumot állít elő, kortársai előtt jár, elvont fogalmakat alkot, következtetéseket von le, projekteket kezdeményez, újító, élesen lát, erősek az érzelmei, véleménye szilárd, rendkívül önkritikus, jól boldogul a bonyolultsággal, kitűnik, válaszai részletekről és egyéni távlatokról szólnak.”

**Kiemelkedő képességű gyermekek** azok, akik kiváló teljesítményeket érnek el a következő területeken:

* Általános intellektuális képességek
* Speciális iskolai (mentális) képességek
* Kreativitás
* Vizuális és más művészi képességek
* Pszicho-motoros képességek
* Vezetői képességek

1. **A tehetséggondozás személyi feltételei**

A pedagógusok tehetséggondozó munkáját sajátos helyzetünkre tekintettel speciális végzettségű szakemberek támogatják: jelenleg 4 fő tehetségfejlesztő pedagógus, 4 pszichológus, 41 szakvezető mentor, 2 fejlesztő pedagógus, 1 tehetség - tutor, 6 mérés-értékelési szakértő.

A Minősített Tehetséggondozó Műhely feladatainak végzését 6 fős szakmai csoport támogatja, tagjai:

* az intézményvezető
* a programfelelős
* A Deák Ferenc Gimnázium és Általános Iskola tagintézmény-vezetője (igazgatója)
* a Deák Ferenc Gimnázium és Általános Iskola iskolapszichológusa – a tehetségazonosítás koordinálója
* a Babits Tehetségpont vezetője (a Babits Mihály Gimnázium igazgató- helyettese)
* a „Gyakorlótér” Tehetségpont vezetője (Általános Iskola)

Az intézmény a szakmai csoport koordinálásával minden tanév elején elkészíti az intézményi tehetséggondozás munkatervet, ami a tanév feladatai mellett tartalmazza az adott évi tehetség-továbbképzések ütemezését is.

Középtávú továbbképzési tervünk elsősorban azokat a képzéseket támogatja, melyek segítségével kollégáink egyre jobban meg tudnak felelni a Pedagógiai Programban megfogalmazott feladatoknak, különösen a tehetség témában tervezett képzéseken, továbbképzéseken történő részvételt. Ezek a tehetségfejlesztő végzettség megszerzése mellett, a tehetséggondozással foglakozó szervezetek által tartott 5 – 10- 30 órás egyéni és csoportos továbbképzések.

1. **A tehetséggondozás infrastrukturális feltételei**

Intézményünkben adottak a tárgyi feltételek a tehetségfejlesztés minden fázisában

|  |  |
| --- | --- |
| **Infrastruktúra** | **Megléte** |
| tehetségazonosításra alkalmas helyiség | Igen |
| egyéni fejlesztésre alkalmas helyiség; | Igen |
| a tehetségazonosításhoz és a tehetségterületek fejlesztéséhez szükséges speciális tárgyi eszközök; | Részben, fejlesztendő a tehetségazonosításhoz szükséges eszköztár |
| kis létszámú csoportos foglalkozások, szakmai konzultációk, tanácsadás megtartására alkalmas helyiségek, a különböző életkorú célcsoportok igényeinek megfelelő berendezéssel; | Igen, de egyenetlen az eloszlás a tagintézmények között |
| könyvtár, amelyben elérhető a tehetséggondozással kapcsolatos releváns, elsősorban hazai szakirodalom; | Részben, többségében MATEHETSZ kiadványok. Fejlesztendő a lehetőségek szerint |
| informatikai eszközök: laptop, projektor, nyomtató, fénymásoló, internetkapcsolat; | Igen |

1. **Tehetséges tanulók és sikeres tehetséggondozó pedagógus elismerése**

|  |  |  |
| --- | --- | --- |
|  | **Tanuló elismerése** | **Pedagógus elismerése** |
| **Intézményi szintű** | „Tehetséges gyakorlós” | „Tehetségekért” |
| **Deák Gimnázium és Általános Iskola** | Deák-díj | Tehetségért |
| Deák diploma | Deák diák mentor díj |
| **Babits Gimnázium és Szakgimnázium** | Babits jutalomdíj | Magiszter Alapítvány díj |
| Jó tanuló jó sportoló |  |

A „Tehetséges gyakorlós” díj évente adható két-két általános iskolásnak és gimnazistának. Az elismerés a tanévben elért legkiemelkedőbb tanulói eredményeket jutalmazza.

A „Tehetségekért” díj évente adható a tanév legsikeresebb versenyfelkészítő pedagógusának

1. **A tehetséggondozás folyamata**

* **Óvoda, általános iskola**

|  |  |  |  |  |
| --- | --- | --- | --- | --- |
| **A folyamat lépései** | **Tartalma** | **érintett korosztály** | **a feladatot végzők** | **keletkezett dokumentumok** |
| **1. Adatgyűjtés, feltételek számbavétele** | a szükséges személyi feltételek számbavétele |  | intézményvezetés | megbízások, munkaköri leírások, éves munkaterv |
| **2. Tehetségazonosítás:**  **óvoda, általános iskola alsó tagozat** | | | | |
| zenei tehetség | megfigyelésen alapuló vizsgálat: hangszín, hangmagasság, hangterjedelem, ritmusérzék | óvoda  1-2. osztály | óvodapedagógusok, osztálytanítók | feljegyzések, fejlesztési tervek |
| nyelvi tehetség | megfigyelésen alapuló vizsgálat;  szókincs vizsgálat, kommunikációs megfigyelések | általános iskola 2. osztály | osztálytanítók pszichológus segítségével | feljegyzések, fejlesztési tervek |
| vizuális-térbeli | megfigyelésen alapuló vizsgálat; | óvoda  1-2. osztály | óvodapedagógusok, osztálytanítók | feljegyzések, fejlesztési tervek |
|  | Az azonosított tehetséges tanulók fejlesztésének megszervezése: egyéni, és kiscsoportos fejlesztés | 1-2. osztály | osztálytanítók, speciális szakemberek (zene, képzőművészet) | fejlesztési tervek |
| **3. Tehetségszűrés** | Kognitív képességek mérése (kognitív profil teszt, részképesség-vizsgáló tesztek)  Motivációs teszt, figyelemteszt  kreativitás teszt,  a szülői, tanulói, strukturált megfigyelést támogató kérdőívek  Bekapcsolódás az országos tehetségszűrő programokba   * eDia * **MaTalent 2** | általános iskola 5. osztály | osztálytanítók, iskolapszichológus  informatikus  mérés-értékelés szakember | tesztek, levelek, feljegyzések, elemzések |
|  | Kettős különlegességű tanulók szűrése | általános iskola 5. osztály | iskolapszichológus  szakszolgálati koordinátor | tesztek, elemzések |
| **4. Tájékoztatás, tanácsadás** | A szűrések eredményeinek elemzése után a fejlesztés lehetőségeinek meghatározása a szülők tájékoztatásával, bevonásával | általános iskola 5.-6. osztálytól | szaktanárok, tehetséggondozó szakemberek, iskolapszichológus |  |
| **5. Tehetséggondozás** |  |  |  |  |
| tanórai extenzív fejlesztés | nívócsoportok szervezése  emelt óraszámú képzések | 5-8. osztály | szaktanárok, tehetséggondozó szakemberek, iskolapszichológus | tantervek, fejlesztési tervek |
| tanórai intenzív fejlesztés | tanórai gazdagító, dúsító programok alkalmazása | 5-8- osztály | szaktanárok, tehetséggondozó szakemberek, iskolapszichológus | tanmenetek, tematikus tervek, óratervek |
| tanórán kívüli tehetségműhelyek | iskolai és intézményi tematikus műhelyek szervezése | 5-8- osztály | szaktanárok, tehetséggondozó szakemberek, iskolapszichológus | műhelyprogram, munkaterv, fejlesztési tervek |
| tanórán kívüli külső tehetségműhelyekben való fejlesztés | a városi szakkörökbe, tehetségműhelyekbe való delegálás | 5-8- osztály | tehetséggondozó szakemberek, | műhelyprogram |
| **6. Nyomon követés** |  |  |  |  |
| tanórai tehetségfejlesztés | iskolai belső mérések | | | |
| tehetségműhelyek | bemeneti-kimeneti mérések |  |  |  |

**Gimnázium**

|  |  |  |  |  |
| --- | --- | --- | --- | --- |
| **Tehetségszűrés** | gimnáziumi előkészítő foglalkozások | 8. osztály | szaktanárok | munkaterv |
|  | középiskolai felvételi vizsgák | 8. osztály | szaktanárok | írásbeli, szóbeli feladatok |
| **Tehetséggondozás** |  |  |  |  |
| tanórai extenzív fejlesztés | nívócsoportok szervezése  emelt óraszámú képzések | 9-12. osztály | szaktanárok, tehetséggondozó szakemberek, iskolapszichológus | tantervek, fejlesztési tervek |
| tanórai intenzív fejlesztés | tanórai gazdagító, dúsító programok alkalmazása | 9-12. osztály | szaktanárok, tehetséggondozó szakemberek, iskolapszichológus | tanmenetek, tematikus tervek, óratervek |
| tanórán kívüli tehetségműhelyek | iskolai tematikus műhelyek szervezése | 9-12. osztály | szaktanárok, tehetséggondozó szakemberek, iskolapszichológus | műhelyprogram, munkaterv, fejlesztési tervek |
| versenyfelkészítő szakkörök | a tanulmányi versenyekre való felkészítés | 9-12. osztály | szaktanárok | versenyfeladatok, jelentkezési lapok |
| tanórán kívüli külső tehetségműhelyekben való fejlesztés | a városi szakkörökbe, tehetségműhelyekbe való delegálás | 9-12. osztály | tehetséggondozó szakemberek, | műhelyprogram |

1. **A kettős különlegességű tanulók tehetségfejlesztése**

Intézményünk pedagógiai tevékenysége során egységben kezeli **a kettős különlegességű tanulók fejlesztését**.

Abból a pedagógiai alapelvből indulunk ki, hogy a tanulók tehetsége és képességei minél többféle tevékenység során bontakozhatnak ki.

**Tehetségszűrésük** során a szakszolgálatban dolgozó szakemberek támogatását is igénybe vesszük, hisz a kettős különlegesség sok esetben kettős zavart is okozhat, esetükben a programunkban bemutatott hagyományos tehetségazonosítás nem eredményes.

A speciális szakemberek munkáját iskolapszichológus, valamint a támogató szakemberekből (iskolapszichológus, fejlesztő pedagógus, gyógypedagógus) alakult intézményi mentálhigiénés team segíti. Szerepet kapnak az osztályfőnökök is, akik a tanulók szociokulturális hátterének ismeretével támogatják a sikeres tehetségazonosításukat.

A viselkedésbeli zavarok kiszűrését szakemberek végzik, a velük való folyamatos szakmai kapcsolat fenntartása az igazgatóhelyettesek és az érintett osztályfőnökök feladata.

**Tehetséggondozásukban** a kettős különlegességű tanulók sajátosságainak megfelelően járunk el.

Az intézmény beiskolázási sajátosságaira tekintettel a viselkedési és érzelmi sajátosságokkal rendelkező és az érzékszervi-mozgásos eltérésekből következő sajátosan kettős különlegességű gyerekekkel foglalkozunk.

Az alkalmazott tehetséggondozó eljárásokban az alábbi alapelveket követjük:

A tehetséggondozó szakembere vonatkozó alapelvek:

* a különleges helyzetű tehetségek ellátásához szükséges, hogy a tehetségekkel foglalkozók kiképzést kapjanak a különböző deficitek témakörében
* az eredményesség érdekében törekszünk a mentori rendszer kiépítésére
* a fejlesztésük során az érintett szakemberek folyamatosan konzultálnak egymással.

A tanulókra vonatkozó alapelvek:

* sokféle képességet tekintünk értéknek, a képesség és készség területeket nem rangsoroljuk.
* Az erős és gyenge oldalakra egyaránt figyelemmel vagyunk
* Tiszteletben tartjuk az egyéni fejlődési utakat.
* Tevékenységet várunk el, nem teljesítményt.
* Támogatjuk a társas és az önálló tevékenységeket.

A tehetséggondozásuk színterei:

1. tanórai forma: differenciáló, gazdagító programok alkalmazása, tevékenységközpontú módszerek használata
2. tanórán kívüli forma: az intézmény valamennyi lehetőségét felhasználva a lehető legszélesebb kínálat nyújtása számukra – sport, zene, tánc, képzőművészet, dráma, könyvtári foglalkozás, tantárgyakhoz köthető műhelyek formájában; a lazító programok megfelelő arányát alakítjuk ki;
3. egyéni fejlesztés, egyéni megsegítés: az erős oldalak mellett a gyenge oldalak fejlesztésére koncentráló fejlesztési terv készítése, szükség esetén külső szakember bevonásával.

A kettős különlegességű tanulókkal való foglalkozáshoz a jövőben fel kívánjuk használni azokat a módszertani elemeket, amelyeket az intézményünk pedagógusai az EFOP 3.1.2. programban való részvétellel megszereznek- KOALA program.

A kettős különlegességű tehetségek esetében a programokba való beválogatás során a teljesítmény mellett vizsgáljuk speciális, különleges élethelyzetüket. A vizsgált területeket a „A kiemelten tehetséges gyermekek, tanulók gondozásának szakszolgálati protokollja”[[1]](#footnote-1) alapján választjuk ki.

1. Vizsgáljuk a szociokulturális helyzetet, annak kompenzálására, hogy az iskolai teljesítményben és/vagy a magatartásban megnyilvánuló problémák a lehető legkisebb mértékben fedjék el a különféle területeken létező kiemelkedő képességeket.

Erre felhasználjuk az országos mérések során a háttérkérdőívek által visszaérkezett, és az osztályfőnökök, az iskolapszichológus, fejlesztőpedagógus információit. Támaszkodunk a szociális védőháló adta lehetőségekre, megpróbáljuk bevonni a szülőt is a programba

1. A nyelvi problémák miatti tévedés lehetőségének csökkentése érdekében nem csak a szokásos eszközökkel mérünk, hanem a diák kódjához jobban alkalmazkodó vizsgálati eszközökkel is.
2. Kérjük a pedagógia szakszolgálat segítségét, szakvéleményét neurológiai eltérések (magas képességű autizmus, ADHD, diszlexia, diszkalkulia, diszgráfia) viselkedési és érzelmi sajátosságok (ADHD, oppozíciós viselkedési zavar, társas beilleszkedési problémák) diagnosztizálása esetén
3. Fejlesztőpedagógus és pszichológus segítségével segítjük érzékszervi – mozgásos eltérések és tanulási nehézségek esetén a tanulókat a gyenge területek erősítésével

Abban az esetben, ha a vizsgált tanuló valamelyik Gardneri területen tehetségígéret, de olyan speciális helyzet áll elő, amikor eszközeink elégtelennek bizonyulnak, a szakszolgálathoz fordulunk: az intézményi koordinátor felveszi a kapcsolatot a szakszolgálat tehetséggondozó koordinátorával aki protokolljuk szerint intézkedik az alábbi területek közül szükséges feladatok elvégzése érdekében:

* a méltányos tehetségazonosítási feltételek és eszközök alkalmazása,
* a tehetséges gyermek/tanuló részére önismereti csoportban való részvétel biztosítása,
* az elsődleges szocializációját biztosító családi környezet, a szülők számára tehetség-tanácsadás,
* a másodlagos szocializációját megvalósító pedagógus számára konzultáció biztosítása

A beválogatás során nyilvánosak a mindenkire vonatkozó módszerek, és az, hogy ezen felül speciális méréseket is végezhetünk, de tekintettel vagyunk arra, hogy a kettős különlegességű tehetségek a velük való foglalkozást ne megbélyegzettként, hanem tehetségük kibontakozásának lehetőségeként éljék meg. Ezért az intézmény hatókörében lévő, illetve a delegált kettős különlegességű tehetségek tehetséggondozó programokba való beválogatása során a további nyilvánosság mértékét messzemenően a személyiségi jogok és a gyermek érdekeinek megfelelően egyénileg határozzuk meg

1. **Tehetséggondozó szolgáltatásaink**

**Elsődleges célcsoport**: a tehetségszűrésig a Minősített Tehetséggondozó Műhely körzetébe tartozó, valamint a PTE szekszárdi gyakorlóiskolájának tanulói, a tehetséggondozásban pedig azok az 5 évnél idősebb óvodás, általános vagy középiskolás korú tehetségígéretek, akik intézményünkbe járnak, a PTE partneriskolái, valamint a Minősített Tehetséggondozó Műhely körzetébe tartoznak.

|  |  |  |
| --- | --- | --- |
| **Szolgáltatás típusa** | **Tevékenység** | **Célcsoport** |
| **Tehetségazonosítás** | * 5. osztályos tanulók szervezett tehetségszűrése | * Intézményünk tanulói * A szekszárdi egyetemi gyakorlóiskola 5. osztályos tanulói |
| **Tehetségfejlesztés** | Tanórai differenciálás | * Intézményünk tanulói |
| Emelt óraszámú oktatás, fakultáció | * Intézményünk tanulói |
| Szakkör | * Intézményünk tanulói |
| Önképzőkör | * Intézményünk tanulói |
| Érdeklődési kör/diákegyüttes | * Intézményünk tanulói |
| Tehetségműhely | * Intézményünk tanulói * a körzetben lévő tanulók matematikai-logikai, az interperszonális és a nyelvi tehetségműhelyekbe való bekapcsolása |
| Versenyekre való felkészítés | * Intézményünk tanulói * A tehetségműhelyekben résztvevő tanulók |
| Gazdagító programok szervezése | * Intézményünk tanulói |
| Projektek | * Intézményünk tanulói * Interperszonális területen (Disputa) szervezett bemutatón részvétel biztosítása |
| Táborok szervezése (Gyenge oldalak fejlesztése is) | * Intézményünk tanulói * Gyakorlóiskolai tanulók |
| Tehetséggondozó versenyek szervezése | * Intézményünk tanulói * A Minősített Tehetséggondozó Műhely körzetében tanulók |
| A gyakorlóiskolákban tanuló tehetséges tanulók számára prezentációs bemutató konferencia szervezése, ahol a tanulók bemutathatják egy-egy általuk kiválasztott területen végzett vizsgálataikat, kutatásaikat. | * Intézményünk tanulói * Gyakorlóiskolai tanulók |
| Tehetségnapok szervezése | * Intézményünk tanulói, * A Minősített Tehetséggondozó Műhely körzetében tanulók |
| Egyéni tehetséggondozás (mentorálás) | * Intézményünk tanulói |
| Tutorálás | * Intézményünk tanulói * A Minősített Tehetséggondozó Műhely körzetében tanulók |
| **Együttműködés** | Delegálás más Tehetségsegítő szervezethez | * Olyan tanulók delegálása, akik fejlesztése más szervezetnél gyorsabb, sikeresebb |
| Átvállalás | * Olyan tanulók fogadása, akiknek megfelelő fejlesztését másik Minősített Tehetséggondozó Műhely, szervezet nem tudja vállalni |

**Másodlagos célcsoport:** atehetséges gyermek környezete: a szülők, a pedagógusok, a tanárszakos hallgatók, a Minősített Tehetséggondozó Műhely körzetében tevékenykedő tehetséggondozó szakemberek.

|  |  |  |
| --- | --- | --- |
| **Célcsoport** | **Szolgáltatás/ együttműködés** | |
| **Körzeten belül** | **Országos hatókörrel** |
| pedagógusok | * Mentorfórumok szervezése tapasztalatcserével; * bemutató foglalkozások szervezése a jó gyakorlatok bemutatásával, ezek más intézményben történő adaptációs lehetőségeivel; * pedagógus továbbképzésbe való bekapcsolás; * mini-konferenciákon az egyéni fejlesztések jó gyakorlatainak és a speciális tehetséggondozás tapasztalatainak bemutatása; | * hat felsőoktatási intézmény gyakorlóiskoláival közösen tehetséggondozó módszertani szakmai anyag kidolgozása az 1-8. osztályokban alkalmazható tehetséggondozó módszerekről. * a hallgatói szakmai gyakorlatok didaktikájában alkalmazható módszerek jó gyakorlatainak összegyűjtése * tanárkonferencia szervezése * a szekszárdi gyakorlóiskola pedagógusainak tehetségszűrésre való felkészítése. |
| szülők | * Szülők Akadémiája fórumsorozat szervezése; * a tanulói tehetségszűrésről való tájékoztató megszervezése, * a tehetségszűrésben való szülői részvétel biztosítása, * tehetségtanácsadás | * a honlapon létrehozott szakmai felületen folyamatos tájékoztatás a tehetséggondozás szakirodalmáról, a szülőket érintő lehetőségekről. |
| PTE tanárszakos hallgatók | * az egyéni tehetséggondozó tervek készítésébe, jó gyakorlatok megvalósításba való bevonásuk; * mentorként a tehetségműhelyekben való közreműködésük |  |
| PTE szakmódszertanos oktatók | * szakmai műhely szervezése a tehetséggondozás tanárképzés módszertanában való beépíthetőségről. |  |

1. **Kapcsolattartás a közvetlen és közvetett partnerekkel**

Tehetséggondozó tevékenységünk során munkánkat együtt végezzük két az Intézményhez kötődő Tehetségponttal a „Gyakorlótér” -, és a „Babits” Tehetségponttal. Emellett törekszünk minél szélesebb, sokrétűbb kapcsolat kiépítésére, azok bővítésére. Jelenlegi kapcsolatrendszerünk:

|  |  |
| --- | --- |
| **Partner** | **Kapcsolat tartalma** |
| A rendszerünkben lévő óvoda | Tehetség- azonosítás megfigyelés útján, az óvónőkkel való szakmai kapcsolat |
| A pedagógusjelöltek, a vezetőtanárok által felkészített hallgatók | Tehetséggondozó módszereink átadása, a vizsgálatokba, elemzések elkészítésébe való bevonásuk |
| Pécsi Tudományegyetem (PTE) Karai | Pedagógus továbbképzés  Egyetemi oktatók részvétele a tehetséggondozásban  Módszertani segítség a tehetségazonosításban  A tanszéki módszertani felelősök bevonása a hallgatói felkészítésbe |
| PTE partnerintézményei | Mentortanárok „mentorálása”, tehetséges tanulók tehetségműhelybe irányítása  Mentorfórumokon jó gyakorlatok átadása |
| Tehetségpontok | Az intézményben működő két tehetségponttal, a PTE Tehetségpontjaival, az  ANK kiválóan akkreditált Tehetségponttal, a Hajnóczy kiválóan akkreditált Tehetségponttal való szakmai kapcsolat keretében a tehetségazonosításban (ANK), a kollégisták tehetséggondozásába (Hajnóczy) való bevonásuk, rendezvények közös szervezése, tehetséges tanuló egymáshoz való irányítása |
| POK pécsi képviselete | Tehetségkoordináció, kettős különlegességű tanulók segítése, fejlesztése, tanártájékoztatások megszervezése |
| Országos tehetséggondozó szervezetek (ÚNK, MATEHETSZ) | Tehetséges tanulók benevezése az egyéni és csoportos tehetséggondozó programokba  Ösztöndíjpályázatra való jelentkeztetésük  Tehetségtutor hálózatban való részvételünk  A szervezetek által rendezett tanácskozásokon, konferenciákon, lehetőségek szerint a képzéseken való képviseletünk |
| Magyar Tehetséggondozó Társaság Dél-Dunántúli szekciója | A szekcióban való képviselettel rendezvények, jó gyakorlatok átadását segítő fórumok szervezése  A tehetség folyóiratban való publikálás megszervezése |
| Pécsi Tankerületi Központ intézményei | Jó gyakorlatok megosztása, tehetséges tanulók fogadása, küldése, mentorfórumon való együttműködés |
| Pécs-Baranyai Tehetségsegítő Tanács | Közös programok, pályázatok  Tehetségfórumon való részvételünk  A Tanács tehetségtérképének elkészítésében való közreműködés  csoportos szupervízióban való együttműködés |
| Az MTM hálózat tagjai | Tapasztalatcsere, disszemináció, szakmai konzultáció, benchmarking |
| Zsolnay Kulturális Negyed | Tehetségfejlesztő programokon való tanulói részvétel a természettudományos tehetséggondozás keretében |
| Sportegyesületek, szervezetek, (Rátgéber Akadémia, PEAC, PVSK, PSN Zrt, Fittbike SE, FutaPécs SE, | Sport tehetségek felkészítése |
| Pécsi zeneiskolák | Zenében tehetséges diákjaink fejlesztése |
| Konfucius Intézet, Goethe Intézet, ECL vizsgaközpont, Oxford kiadó, | Nyelvi tehetséggondozás, DSD vizsgák szakmai segítsége, ECL vizsgák, |
| Civil Közösségek Háza | Közös tehetségműhelyek szervezése |
| Új Nemzedék Központ | Folyamatos együttműködés az MTM címmel járó feladatok elvégzése során |
| Baranya Megyei Pedagógiai Szakszolgálat | Együttműködés a kettős különlegességű tanulók tehetségazonosításában, fejlesztésében. |

Az intézmény együttműködési megállapodást kötött az alábbi, tehetségfejlesztést segítő szervezetekkel:

Általános, a tehetséggondozás folyamatát segítő megállapodások:

* Pécs Baranyai Tehetségtanács
* ANK Tehetségpont
* Hajnóczy Tehetségpont
* Pécsi Tudományegyetem Tehetségpont
* Pécsi Tudományegyetem Szentágothai János Szakkollégium Tehetségpont

Nyelvi tehetséggondozás segítésére:

* PTE ECL Vizsgaközpont (nyelvvizsgák)
* YFU Cserediákprogram Programja (tehetséges tanulók ösztöndíjprogramja)
* Rotary Foundation (tehetséges tanulók ösztöndíjprogramja)
* UNESCO iskolák hálózata (éves bemutatkozási lehetőség tehetséges diákoknak)
* Normandia Lions klub pécsi szervezete (diákmentorok foglalkoztatása)

Kettős különlegességű tanulók fejlesztéséhez:

* Szemem Fénye Alapítvány
* Kallódó Ifjúságot Mentő Missziós Támogató Alapítvány
* Pécs- Egyházmegyei Katolikus Caritas Alapítvány
* Baranya Megyei Gyermekvédelmi Központ

Sportban tehetséges tanulók fejlesztéséhez:

* Rátgéber Akadémia
* PEAC
* PVSK

1. <http://www.pedagogiai-szakszolgalat.hu/files/dokumentumok/kiemelten-tehetseges-gyermekek-tanulok-gondozasanak-szakszolgalati-protokoll.pdf> (Utolsó letöltés: 2017. január 13.) [↑](#footnote-ref-1)